เกาะติดชีวิตการเงินเรื่องดีๆบน facebook
ใน &#8220;โลกทางการเงิน&#8221; ก็มีเรื่องดีๆ มาให้คนในชุมชนได้เกาะติดกันแบบไม่พลาดข้อมูลข่าวสาร ทั้งยังได้เปรียบกว่าแค่การเปิดเข้าไปดูตามเว็บไซต์ต่างๆ เพราะเราสามารถตอบโต้กันได้ในทันที
8 ส.ค. 2553

ใน “โลกทางการเงิน” ก็มีเรื่องดีๆ มาให้คนในชุมชนได้เกาะติดกันแบบไม่พลาดข้อมูลข่าวสาร ทั้งยังได้เปรียบกว่าแค่การเปิดเข้าไปดูตามเว็บไซต์ต่างๆ เพราะเราสามารถตอบโต้กันได้ในทันที
โดย...สวลี ตันกุลรัตน์ 
“เล่นเฟซบุ๊กอีกละ” เสียงขุ่นๆ ของคนข้างตัวลอยมาแต่ไกล เมื่อเห็นหน้าจอคอมพิวเตอร์ค้างอยู่ที่หน้าแรกของ facebook 
สงสัยคนพูดจะไม่รู้ว่า บนสังคมออนไลน์ อย่าง facebook ที่มีพลเมืองอยู่ราวๆ 500 ล้านคน (มากกว่าประชากรของสหรัฐอเมริกาเสียอีก) ไม่ได้มีแค่เล่นเกม ปลูกผัก เลี้ยงสัตว์ ทำร้านอาหาร หรือแค่ระบายอารมณ์ให้ประชาชนได้รับรู้ เพราะมันมีเรื่องราวดีๆ ที่เรา “ชอบ” มาอัพเดตให้ถึงหน้าบ้าน 
และใน “โลกทางการเงิน” ก็มีเรื่องดีๆ มาให้คนในชุมชนได้เกาะติดกันแบบไม่พลาดข้อมูลข่าวสาร ทั้งยังได้เปรียบกว่าแค่การเปิดเข้าไปดูตามเว็บไซต์ต่างๆ เพราะเราสามารถตอบโต้กันได้ในทันที มีปัญหาก็มีคนคอยช่วยเหลือ เพราะเดี๋ยวนี้สถาบันการเงินหลายแห่งก็เข้ามาร่วมเป็นประชากรเฟซบุ๊กกับเขาเหมือนกัน




ธนาคาร
KBank Live52,513 คน 
ดูจากจำนวนคนที่เป็น “แฟน” ของ KBank Live แล้วน่าจะพอรู้ว่า เครือ|กสิกรไทยประสบความสำเร็จแค่ไหนกับการเข้าไปเป็นประชากรของ facebook และคนที่ใช้บริการของเครือกสิกรไทยก็น่าจะชื่นชอบการติดต่อสื่อการด้วยวิธีนี้ เพราะนอกจากจะรู้ข่าวสาร โปรโมชันธนาคารแล้ว ยังเข้าไปขอความช่วยเหลือจากเจ้าหน้าที่ธนาคารได้อีกด้วย 
เท่าที่สังเกตจะเห็นว่า ใช้เวลาไม่นานนักก็จะได้คำตอบอย่างที่ต้องการ เช่นสองรายนี้ที่เข้าไปทิ้งคำถามเอาไว้ที่หน้าของ KBank Live 
คำถาม ถ้าทำ Book bank หาย ต้องไปแจ้งความเปล่าคะ หรือติดต่อได้ที่สาขาเลย 
และได้คำตอบว่า ต้องแจ้งความ แล้วนำใบแจ้งความพร้อมบัตรประชาชน ติดต่อสาขาที่เปิดบัญชีเพื่อออกสมุดบัญชีเล่มใหม่ มีค่าธรรมเนียม 50 บาทค่ะ
KTB Care4,034 คน 
ใครที่ยังคิดว่า ธนาคารกรุงไทยเป็นไดโนเสาร์อยู่ละก็ อาจจะต้องคิดใหม่ เพราะเขามี KTB Care ไว้คอยอัพเดตข่าวสาร โปรโมชันให้แฟนๆ ได้รับรู้กัน เช่น สเต็ปแรงกว่าใคร กับ KTB Teen Card และ KTB Visa Debit เพียงซื้อบัตรชมภาพยนตร์ Step Up 3 ในระบบ 3 มิติ ด้วยบัตร |KTB Visa Debit หรือ KTB Teen Card รับส่วนลดทันที 40 บาท/ที่นั่ง...
และไม่พลาดที่จะคอยตอบนานาคำถามจากบรรดาแฟนๆ 
Hi! TISCO1,343 คน 
“ทุกข่าวสาร ทุกเรื่องราว กับทุกคำตอบทางการเงินและการลงทุนสำหรับคุณ presented by TISCO” เพราะฉะนั้นจะมีทั้งข้อมูลการลงทุน 
หรือจะสอบถามเกี่ยวกับกองทุนรวมก็ยังได้ โปรโมชันที่ซื้อ ห้าหมื่นบาทได้|หนึ่งร้อยบาท จะรวมซื้อ RMF/LTF ด้วยหรือเปล่าคะ ซึ่งจะได้คำตอบว่า ซื้อกองทุน|ผ่าน TISCOAsset e-Trade สามารถรวมยอดสะสมของกองทุน RMF และ LTF ได้ด้วยครับ
บัตรเครดิต
Ktc Real Privileges12,602 คน 
นอกจากสารพัดโปรโมชันที่ KTC ขนมาเอาใจนักช็อปผู้ถือบัตรเครดิต แล้ว
ดูเหมือนว่า จะเป็นหน้าที่ได้รับความนิยมชมชอบจากแฟนๆ เพราะมีหลายความเห็นที่แสดงความชื่นชมแบบออกหน้าออกตา วันก่อนแค่โทร.ไปคุยกะ KTC phone ว่า สนใจบัตร KTC I am เพิ่มเติม พนักงานถามข้อมูลเบื้องต้น และถามคำถามสุดท้ายว่า “สะดวกรับบัตรเองที่ธนาคารสาขาไหนคะ” โอ้ว!! สรุปทำบัตรเพิ่มให้โดยผมไม่ต้องเสียเวลาอะไรเลย ขอบคุณมากนะครับ 
SCB CREDIT CARD8,879 คน 
หน้านี้เฉพาะบริการบัตรเครดิตไทยพาณิชย์ ที่ได้เปรียบกว่าหน้าอื่นๆ ตรงที่มีสองแรงแข็งขันช่วยกันตอบคำถาม โดยมี Pjuk Juk ขาประจำจากพันทิป มาช่วยตอบข้อสงสัยอีกแรงคำถาม มีบัตร SCB PLATINUM แต่ไม่ค่อยได้ใช้ เพราะส่วนใหญ่เขาไม่รับ ถึงจะรับก็ขอชาร์จต่างหาก อยากจะให้ปรับปรุงด้วย เพราะตอนนี้ส่วนใหญ่ใช้บัตรอื่น อยากใช้ VISA SCB บ้าง
ยังไม่ทันที่ SCB CREDIT CARD จะเข้าไขข้อข้องใจ ก็ได้รับคำตอบจาก Pjuk Juk Powerbuy ว่า มีที่ไหนไม่รับ บอกได้บ้างไหมครับ ทางทีมบัตรเครดิตจะได้ไปเจรจาครับ
KRUNGSRI Credit Card Fanclub2,344 คน 
ที่หน้านี้ไม่ได้มีแค่ข้อมูลข่าวสารบัตรเครดิตเพียงอย่างเดียว แต่ยังมีเกม (ง่ายๆ) ประจำสัปดาห์มาให้แฟนๆ ร่วมสนุก เพื่อชิงรางวัลหรืออยากจะถามคำถามให้หายสงสัยรอไม่นานก็ได้คำตอบ คำถาม เห็นที่เซ็นทรัลบางนา ตรงที่จอดรถมีการสำรองที่จอดรถให้กับสมาชิกบัตรกรุงศรีแพลตตินั่ม ทีนี้เวลาจะนำรถเข้าไปจอด ให้แสดงบัตรเครดิตให้ยามดูหรอคะและได้คำตอบว่า ใช่ครับ เพียงแค่โชว์บัตร ก็สามารถเข้าจอดได้ครับnกองทุนรวม
FundManagerTalk.com2,082 คน 
แม้ว่า จะบอกว่าเป็นพื้นที่สำหรับแลกเปลี่ยนความรู้เรื่องการลงทุนใน หุ้น กองทุน พันธบัตร แต่คนที่ดูแลเป็นถึงผู้จัดการกองทุน เพราะฉะนั้นถ้ามีข้อสงสัยหรือต้องการข้อมูลเกี่ยวกับกองทุนรวมอย่าลืมเข้าไปที่หน้านี้ 
คำถาม ตอนนี้มีกองทุนไหนให้ผลตอบแทนชนะเงินเฟ้อบ้าง
และได้คำตอบว่า เงินเฟ้อเฉลี่ยหลายปีที่ผ่านมาประมาณ 3-4% ครับ กองทุนที่ชนะเงินเฟ้อก็มีประเภทตราสารหนี้ที่อายุยาวหน่อย, กองผสม, กองหุ้น, กองต่างประเทศ, กองทองคำ ครับ ส่วนกองทุนสภาพคล่องพวก Money Market ผลตอบแทนแพ้เงินเฟ้อนิดหน่อย แต่ชนะเงินฝากออมทรัพย์ อย่างไรแนะนำศึกษาความเสี่ยงก่อนตัดสินใจลงทุนนะครับ
Bualuang B Live301 คน 
เป็นหน้าของบริษัทหลักทรัพย์จัดการกองทุนรวม (บลจ.) บัวหลวง ที่มีทั้งการอัพเดตข้อมูลการลงทุนประเภทต่างๆ หุ้น ตราสารหนี้ ทองคำ และสอบถามข้อสงสัยเกี่ยวกับกองทุนของ บลจ.บัวหลวง 
คำถาม กองทุน RMF มีช่วงเวลาในการขายไหม หรือขายได้ตลอดจ๊ะ
และได้คำตอบว่า กองทุน RMF สามารถทำรายการขายคืนได้ทุกวันทำการค่ะ ทั้งนี้กองทุน RMF นั้นมีเงื่อนไขทางภาษีเกี่ยวข้อง จึงแนะนำให้ท่านตรวจสอบเงื่อนไขให้ชัดเจนก่อนทำรายการคะ
ตลาดหุ้น
settrade 13,058 คน 
คงเพราะจำนวนแฟนๆ (ซึ่งน่าจะเป็นนักลงทุนทั้งมือใหม่และเก่า) ที่มีมากถึงหลักหมื่นคน ทำให้การพูดคุย สอบถาม และตอบคำถามระหว่างแฟนๆ ด้วยกันเอง โดยเฉพาะคำถามเกี่ยวกับตัวหุ้น 
ขณะที่ settrade เองจะให้ข้อมูลที่เป็นประโยชน์สำหรับการลงทุน เช่นแนะนำหนังสือดีๆ งานสัมมนาการลงทุน ซึ่งไม่เฉพาะตลาดหุ้น แต่รวมไปถึงตลาดอนุพันธ์ (TFEX) อีกด้วย 
KSecurities1,350 คน 
มีประโยคแนะนำการลงทุนสั้นๆ ให้ข้อมูลด้านการลงทุนในแต่ละวัน เช่น ตลาดหุ้นไทยมีโอกาสปรับขึ้น 910 จุดในระยะกลาง ดูจากยอดซื้อสะสมหุ้นไทยของต่างชาติ (ตั้งแต่เดือน มี.ค. 2552) = 1% ของเงินเข้าเอเชีย (ไม่รวมญี่ปุ่น) ขณะที่ MSCI ให้นำหนักลงทุนหุ้นไทย ~ 2.5% (ไม่รวมญี่ปุ่น) แต่ยังไม่มีแฟนคลับมาพูดคุยด้วยเท่าไรนัก
Sinthorn1,231 คน 
“พื้นที่ของชาว FB สำหรับคุยแลกเปลี่ยนกันเรื่องหุ้น, เศรษฐกิจ และการลงทุน” ซึ่งแตกหน่อออกมาจากห้องสินธรในพันทิป ดอทคอม และยังคงรูปแบบการพูดคุย เกี่ยวกับเรื่องหุ้นและการลงทุนไม่เปลี่ยนแปลง ให้ความรู้ หาข้อมูลจากนักลงทุนด้วยกันเอง 
TNITY596 คน 
ถึงจะมีแฟนคลับไม่มากนัก แต่ดูเหมือนว่า หน้านี้จะค่อนข้างคึกคัก เมื่อเทียบกับหน้าของโบรกเกอร์รายอื่นๆ คงเป็นเพราะมีทั้งการรายงานภาวะตลาด คำแนะนำการลงทุน เช่น ตลาดหุ้นภาคเช้าปิดที่ดัชนี 876.92 จุด บวกไป 2 จุด ปริมาณการซื้อขาย 22,274.32 ล้านบาท หลักทรัพย์ที่มีมูลค่าการซื้อขายสูงสุด 5 อันดับแรก ได้แก่ TRUE IVL CPF JAS BBL แล้ว
นักลงทุนที่ไปแปะคำถามเกี่ยวกับตัวหุ้นเอาไว้ ยังได้รับคำตอบที่ค่อนข้างทันอกทันใจ ได้ใจนักลงทุนอยู่พอควร
คำถาม STPI ควรรับราคาเท่าไรดี? มีราคาเป้าหมายไหม ติดอยู่ที่ 44 ..ควรรับเพิ่มไหม
และได้คำตอบว่า STPI แนวรับ 39-37 แนวต้าน 44-46 ครับ ติด 44 ก็มีโอกาสรอดนะ
ห้างขายทองเล่งหงษ์ : Lang Hong Gold Smith396 คน 
ถ้าติดตามราคาทองคำ หน้าของร้านทองร้านนี้น่าจะช่วยอัพเดตความเป็นไปของราคาทองคำได้ดี เพราะมีทั้งข้อมูลราคาทองคำในแต่ละวัน และการเปลี่ยนแปลงในระหว่างวันก็มีบ้าง
บริหารเงิน
Happy Wealthy Club 88 คน 
ถ้าไม่นับการให้บริการของสถาบันการเงิน ทั้งธนาคาร ประกัน และ บลจ. ก็แทบจะหาหน้าที่เป็นคำแนะนำด้านการบริหารเงินส่วนบุคคลได้ยาก แต่ก็ยังพอมี Happy Wealthy Club ที่ “นำเสนอบทความน่ารู้เกี่ยวกับการเงิน การลงทุน เคล็ดลับการออมเงิน” 
Money Tips
แต่ถ้าขี้เกียจจะไปเปิดหากันทีละหน้า ก็เข้าไปเสิร์ชคำว่า “Money Tips” ซึ่งเป็นหน้าที่ทำขึ้นมาเพื่อการนี้โดยเฉพาะ และมีลิงก์ที่น่าสนใจอยู่ประมาณ 20 กว่าลิงก์ (ที่ใส่ในหน้าหนังสือพิมพ์ได้ไม่หมด) และหลังจากนี้ก็คงมีข้อมูลใหม่ๆ มาอัพเดตกันเรื่อยๆ 
การติดตามหน้าที่เราสนใจก็เพียงแค่เข้าไป คลิก ที่คำว่า “ชอบ” จากนั้นก็แค่เปิด facebook แล้วทุกๆ ข้อมูลที่เราสนใจจะหลั่งไหลเข้ามาเอง ทีนี้ถ้าใครมาบ่นว่า “เล่น facebook อีกแล้ว” ก็ให้บอกเขาไปว่า “กำลังหาข้อมูลอยู่จ้า”